Engolasters (innsjø)

Engolasters er en innsjø på 1616 meters høyde i kommunen Encamp i Andorra. Den har samme navn som landsbyen Engolasters i nabokommunen Escaldes-Engordany. Innsjøen er 17 meter dyp. Elven Engolasters renner ut i innsjøen og fortsetter inntil den flyter inn i Valira d'Orient. 

Innsjøen ble i årene 1930-34 oppdemmet for vannkraftformål. Den fikk da tilførsel av vann fra elvene Valira d'Orient og Madriu gjennom tunneler. Kraftverket ble åpnet i 1934.<ref name="enciclopedia"«Engolasters», Gran Enciclopèdia Catalana.

Engolasters er et populært utfartsmål. Det er ørretfiske i innsjøen.Byron D. Augustin: Andorra, New York: Marshall Cavendish, 2009, s. 9. Det går taubane opp til innsjøen. Ved innsjøen står antennene til Radio Andorra.

Referanser

Kategori:Innsjøer i Andorra